સચિન તેંડુલકરે બાંગ્લાદેશ વિરૂદ્ધ ક્રિકેટ રમતા 16મી માર્ચે કરેલી સોમી સદી ખરેખર રેકોર્ડમાં ગણાય ખરી? ના જ ગણાય ને. જુઓ સમજાવું કે કેવી રીતે ના ગણાય. સાત વાર કેન્દ્રિય બજેટ રજુ કરનાર નાણા પ્રધાન પ્રણવ મુખરજી આવતે વર્ષે કોલકાતા નગર નિગમનું અંદાજપત્ર રજૂ કરે તો એ એમનું આઠમું બજેટ ગણાય ખરું? ના જ ગણાય ને. અઢાર વાર ગુજરાતનું અંદાજપત્ર રજૂ કરનાર નાણા મંત્રી વજુભાઈ વાળા આવતે વર્ષે રાજકોટ મ્યુનિસિપલ કોર્પોરેશનનું બજેટ રજૂ કરે તો એ એમનું ઓગણીસમું બજેટ ગણાય ખરું? ના જ ગણાય ને.